**Μυτιλήνη, 8 Μαΐου 2018**

**ΔΕΛΤΙΟ ΤΥΠΟΥ**

**«Lesvos STEM Festival 2018»**

Η Δ/νση Δ/θμιας Εκπ/σης Λέσβου και το Ε.Κ.Φ.Ε. Λέσβου διοργανώνουν το «Lesvos STEM Festival 2018» το Σάββατο 19 Μαΐου 2018 από τις 9 έως τις 12 το πρωί, στο 5ο Γυμνάσιο Μυτιλήνης, κατά τη διάρκεια του οποίου οι μαθητές και μαθήτριες των Γυμνασίων και Γενικών Λυκείων της νήσου Λέσβου θα έχουν την ευκαιρία να παρουσιάσουν τις ομαδικές εργασίες που έχουν εκπονήσει πάνω στη Φυσική, τη Χημεία, τη Βιολογία, τη Ρομποτική, την Πληροφορική, την Αστρονομία και τις Ανανεώσιμες Πηγές Ενέργειας.

Η επιτροπή αξιολόγησης θα είναι πενταμελής και θα απαρτίζεται από καθηγητές του Πανεπιστημίου Αιγαίου. Οι τρεις καλύτερες εργασίες θα λάβουν υποτροφία από την Ένωση Ελλήνων Φυσικών και οι βραβευθέντες μαθητές θα έχουν την ευκαιρία να παρακολουθήσουν μαθήματα Φυσικής σε καλοκαιρινό σχολείο για μία εβδομάδα.

Χορηγός στη διοργάνωση της εκδήλωσης, εκτός από την Ένωση Ελλήνων Φυσικών, θα είναι και το ΚΠΕ Ευεργέτουλα. Η όλη προσπάθειά μας πραγματοποιείται με την υποστήριξη του Scientix Greece.

Είστε όλοι ευπρόσδεκτοι.

**Ο Δ/ντής της Δ/θμιας Εκπ/σης Λέσβου**

**Καπιωτάς Μιχαήλ**